**Referat frå Helsefellesskapet i Sogn og Fjordane**

**Føremål: Fagleg samarbeidsutval**

**Møtetid: 05.09.24 kl. 10.00 - 14.00**

**Møtestad: Lærdal sjukehus**

**Leiar: Barbro Longva**

**Referent: Randi Holsen Solheim**

|  |
| --- |
| **Deltakarar** |
| **Namn** | **Tittel**  | **Eining** | **Forfall** |
| Barbro Longva | Kommunalsjef | Stad kommune |  |
| Norunn Stavø | Kommunalsjef | Kinn kommune | x |
| Kurt Even Andersen | Kommunalsjef  | Sunnfjord kommune |  |
| Essi Annika Mäki | Kommunalleiar  | Aurland kommune | x |
| Hilde Tenold | Rådgjevar  | Vik kommune |  |
| Sara Osland | Kommunalsjef | Askvoll kommune |  |
| Jan Helge Dale  | Fastlege | Kinn kommune |  |
| Asle Kjørlaug | Fagdirektør | Helse Førde HF |  |
| Helge Robert Midtbø | Klinikkdirektør KIR | Helse Førde HF | x |
| Torill Taklo | Avdelingssjef PHV barn og unge | Helse Førde HF |  |
| Vidar Øvrebø | Stadleg leiar Lærdal sjukehus | Helse Førde HF |  |
| Laila Haugland  | Avdelingssjef MED avdeling  | Helse Førde HF | x |
| Robin-Andre Sørland | Avdelingssjef LMBB | Helse Førde HF | x |
| Dagrun Kyrkjebø | Samhandlingssjef  | Helse Førde HF |  |
| Kjell-Wernik Nystøyl | Samhandlingskoordinator | Interkommunalt |  |
| Magne Sellevold | Brukarrepresentant Felles brukarutval i Sogn og Fjordane | x |
| Marita Aarvik | Leiar Felles brukarutval i Sogn og Fjordane | x |
| **Observatørar:** |  |  |  |
| Normund Svoen  | PKO - Sunnfjord | Helse Førde HF |  |
| Anita Sørheim | PKO - Nordfjord | Helse Førde HF |  |

|  |  |  |  |
| --- | --- | --- | --- |
| **Saksnr** | **Tema** | **Ca kl** | **Ansvar** |
|  **Vi møtast ved hovudinngangen for ei**  **kort informasjonsrunde v/ stadleg leiar** | **10.00** | **Vidar Øvrebø** |
| 24/24 | Godkjenne innkalling og sakliste | 10.30 | Leiar Barbro Longva |
| 25/24 | Godkjenning av referat frå forrige møteOrientering om oppfølging av sak 4/24 og 18/24 - mandat for arbeidsgruppe - utgreiing av samhandlingsrutinar, ADHD.  |
| 26/24 | Statusoppdatering ulike felles prosjekt- Kort orientering om samarbeidet mellom xx kommune og BUP Nordfjord - vidare plan frå forprosjekt til prosjekt.- utviklingsprosjekt rekruttering, kompetanse og felles planlegging- arbeidsgruppa kartleggingsverktøy eldre med skrøpelegheit |
| 27/24 | Aktuelt nytt frå samhandlingslegane | 10.45 | Normund Svoen |
| 28/24 | Godkjenning av mandat: Fagnettverket Møteplassen for koordinerande einingar (oppfølging av sak 20/24) | 11.00 | Maria Ljungløf |
| 29/24 | Godkjenning av delavtale svangerskap- fødsel og barselomsorga (oppfølging av sak 22/24) | 11.15 | Dagrun Kyrkjebø |
|  **Lunch og beinstrekk** | 11.30 |  |
| 30/24 | Orientering om brev frå Norsk Barnelegeforening og Barnesykepleierforbundet | 12.15 | Dagrun Kyrkjebø |
| 31/24 | Erfaringskonferansen: kort informasjon om årets konferanse. Vegen vidare for erfaringskonferansane? | 12.30 | Dagrun Kyrkjebø/ Kjell Wernik Nystøyl |
| 32/24 | Informasjon om prosjekt digital heimeoppfølging | 13.15 | Jofrid Aardalsbakke Djupvik |
| 33/24 | Eventuelt | 13.45 |  |

|  |  |
| --- | --- |
| **Saksnr** | **Tema** |
|  **Oppmøte ved hovudinngangen for ein kort presentasjon og omvisning av stadleg leiar.** |
| 24/24 | Innkalling og sakliste godkjend utan merknad |
| 25/24 | Godkjenning av referat frå forrige møte. Spørsmål om framdrift i sak 23/24 – dette vert sak i neste møte.Kjell Wernik Nystøyl orienterte om oppfølging av sak 4/24 og 18/24 - mandat for arbeidsgruppe - utgreiing av samhandlingsrutinar, ADHD. Desse sakene kjem til handsaming med ei arbeidsøkt i SSU. |
| 26/24 | Statusoppdatering ulike felles prosjekt av leiar Barbro Longva; - Info om samarbeidet mellom alle nordfjordkommunane og BUP Nordfjord og vidare plan frå forprosjekt til prosjekt som hadde oppstartsmøte førre veke. Representantar frå alle kommunane i Nordfjord samt HFD deltok – tilsett prosjektleiar – ei ny gruppe skal utarbeide mandat for arbeidet. Generelt inntrykk av at det var eit godt møte med felles forståing av utfordringane. - utviklingsprosjekt rekruttering, kompetanse og felles planlegging har jobba med ulik kartlegging. Rapportarbeidet er godt i gang, men ein signal om at det trengs noko meir tid i kartleggingsarbeidet. Rolf Horne vil avløyse Sara Osland i delprosjekt 3- arbeidsgruppa kartleggingsverktøy eldre med skrøpelegheit. Gruppa melder om at det ikkje er realistisk å ferdigstille arbeidet innanfor fristen, men arbeidsgruppa er godt i gang med arbeidet. |
| 27/24 | Normund Svoen deltok digitalt og presenterte aktuelt nytt frå samhandlingslegane – sjå eige notat.  |
| 28/24 | Maria Ljungløf deltok digitalt, og presenterte oppfølging av sak 20/24. Arbeidsgruppa har utarbeidd nytt forslag til mandat for godkjenning for Fagnettverket Møteplassen for koordinerande einingar.Samrøystes vedtak: 1. Fagleg samarbeidsutval godkjenner mandatet slik det no ligg føre. 2. Mandatet for fagnettverket erstattar delavtalen «Fagnettverket Møteplassen innan  habilitering og rehabilitering» frå 01.10.24 |
| 29/24 | Dagrun Kyrkjebø presenterte prosess og oppfølging av sak 22/24 om delavtale svangerskap- fødsel og barselomsorga. Punkt 10 i delavtalen er korrigert i tråd med punkt 3 i Nasjonal faglig retningslinje - Fødselsomsorgen, sist oppdatert 4. mars 2024.Vedtak:Fagleg samarbeidsutval godkjenner delavtalen og tilrår at delavtalen går til endeleg handsaming og vedtak i strategisk samarbeidsutval 03.10.24 |
|  **Lunch og beinstrekk** |
| 30/24 | Dagrun Kyrkjebø innleia generelt med ei problemstilling rund manglande felles postmottak for førespurnad til partnarane inn i Helsefellesskapet, og gav elles kort info om brev frå Norsk Barnelegeforening og Barnesykepleierforbundet til føretaka. Kommentar på at førespurnader til dei fire prioriterte pasientgruppene må ha fortrinn. Saka vart teke til vitande. |
| 31/24 | Dagrun Kyrkjebø og Kjell Wernik Nystøyl orienterte kort om gjennomføring og evaluering av årets konferanse, og stilte spørsmål om vegen vidare… sjå eigen PP-presentasjon.Erfaringskonferansen har vore arrangert annakvart år, der ein annankvar konferanse har hatt tema psykisk helse og rus og somatikk. I den overordna samarbeidsavtalen har partnarane forplikta seg til å arrangere erfaringskonferanse kvart andre år, jf. Overordna samarbeidsavtale kapittel 7.0:«Partnarane forpliktar seg til gjensidig kommunikasjon og erfaringsdeling gjennom regionale samlingar om samhandlingsavvik og erfaringskonferansen kvart andre år.»Erfaringskonferansen har no vore arrangert tre år på rad, og spørsmålet melder seg om kva frekvens som skal gjelde for framtida? Det er ressurskrevjande å arrangere konferansar, i tillegg er det ressurskrevjande for tenestene å sende deltakarar på konferansar. Sekretariatet presenterte ulike alternativ til drøfting:• Arrangere Erfaringskonferansen annakvart år der ein deler opp tematikk som i dag mellom psykisk helse og rus og somatikk annakvar konferanse. • Arrangere Erfaringskonferansen annakvart år for både psykisk helse og rus og somatikk. Då har ein høve til å gjennomføre fellessesjonar, men også parallellsesjonar for dei ulike fagområda.• Sjå Erfaringskonferansen og Samhandlingskonferansen i samanheng med kvarandre og til dømes arrangere ein felleskonferanse årleg/annakvart år. Dette alternativet framstår mindre aktuelt sidan målgruppene er ulike for dei to konferansane.• Arrangere Erfaringskonferansen årleg der ein deler mellom psykisk helse og rus og somatikk annakvart år. Dette alternativet inneber i så fall Erfaringskonferanse oftare enn forpliktinga til partnarane i høve samarbeidsavtalen.Noko diskusjon samt presentasjon av ulike synspunkt omkring ressursbruk, eventuelt betalingskonferanse og tidsintervall på erfaringskonferansen. Det vart peika på at det var sterke ynskjer om diagnosespesifikke konferansar/fagsamlingar, og at omfanget av konferansar kunne bli stort. Likevel vart det slått til lyd for at siste kulepunkt i saksutgreiinga vart lagt til grunn i det vidare arbeidet. Om dette vert konklusjonen må også teksten i overordna samarbeidsavtale endrast.Vedtak:Fagleg samarbeidsutval ber om at sekretariatet til neste møte presenterer eit konkret forslag til konferansefrekvens med bakgrunn i dei innspela som kom fram i møtet. Saka vert deretter å sende til Strategisk samarbeidsutval for vedtak med FSU si tilråding. |
| 32/24 | Med utgangspunkt i eigen PP-presentasjon som elles fylgjer referatet, orienterte sjukepleiar Jofrid Aardalsbakke Djupvik om digital heimeoppfølging gjennom samhandlingsprosjektet KOLS/hjartesvikt.I vårt område starta digital heimeoppfølging med eit pilotprosjekt i i Stadt kommune. Kommunane Sogndal, Luster, Stryn og Sunnfjord er no med i det som utgjer eit spreiingsprosjekt som starta i frisklivsentralane i kommunane, men som no også er utvida til heimesjukepleiesoner. Prosjektet ønsker fleire kommunar med i samarbeidet. Delprosjektet er eit samhandlingsprosjekt med målsetting å utarbeide og implementere samhandlingsformer, forløp og rutinar for digital heimeoppfølging innan KOLS og hjartesvikt. Vedtak:Fagleg samarbeidsutval tok orienteringa til vitande. |
| 33/24 | Eventueltsak om LIS1 vart presentert av fagdirektør Asle Kjørlaug. Ordninga er strengt regulert gjennom øyremerka midlar. Vårt område har pr dato 21 stillingar. No opnar HOD for eigenfinansierte stillingar gjennom helsefellesskapa. Spørsmålet er om denne ordninga kan medføre rekrutteringsutfordringar for vårt område? Sjå eigen PP-presentasjon.Etter litt erfaringsutveksling vart orienteringa teke til vitande. |